**Ngohe Aromatawai: ī-Tangihanga**

**Paerewa Paetae Tikanga ā-Iwi 91763:** Te tātari i tētahi take i tutū ai te puehu i Aotearoa

**Aronga:** Tikanga ā-Iwi 2.6A v1

**Whiwhinga:** 4

**Te Horopaki**

Ko tāu nā mahi he whakaputa i tētahi pūrongo, kauhau rānei e whakamārama ana i ngā pāpātanga ki te tangata o te whakapaohotanga o ngā tangihanga.

Me wherawhera tō pūrongo, tō kauhau rānei i ngā tirohanga rerekē a ngā tāngata me ngā rōpū e pā ana ki te whakapaoho i ngā tangihanga.

Ka aromatawaitia tō tātari i ngā pāpātanga o te tukitukinga tikanga ki te tangata e pā ana ki te whakapaoho i ngā tangihanga i ēnei tau tata nei.

He mahi takitahi tēnei, nā reira, māu anō tō pūrongo, kauhau rānei e whakarite.

**Hei Mahi**

Wānangahia ngā take me ngā tirohanga rerekē ki te whakapaohotanga o ngā tangihanga hei akomanga. He aha ngā painga me ngā taumahatanga o tēnei tūāhuatanga?

Whakatakotoria he mahere mō tō pūrongo/kauhau mā te tuhi i ētahi pātai arotahi mō te kaupapa nei.

Whakamāramatia ngā pūtake o ngā tirohanga rerekē a ngā tāngata me ngā rōpū e whai wāhi ana ki te take, pēnei i ngā painga o te whakapaoho i ngā tangihanga mō te hunga kāhore e wātea ana ki te tae ā-tinana atu.

Whakamāramatia ngā tukitukinga tikanga o te whakapaoho i ngā tangihanga ki te tangata. Pēnei i te tapu o te whare mate me ngā whaikōrero.

Tātarihia ngā pāpātanga o te tukitukinga tikanga o te whakapaoho i ngā tangihanga ki ngā tāngata me ngā rōpū e whai wāhi ana ki te take. Wherawherahia ngā kōrero i te ipurangi, i ngā pūrongo pāpāho, i ngā pukapuka, i ngā tuhituhinga, i ngā uiui tāngata hoki.

Whakaemihia ngā kōrero katoa ka whakaputa ai i te pūrongo, kauhau rānei.

Kei wareware, me whakariterite e koutou ko te kaiako te roanga o te wā e tutuki ai ngā mahi katoa.

**Ngā Rauemi**

‘Are modern day demands compromising tangihanga protocols?’

<https://www.maoritelevision.com/news/national/are-modern-day-demands-compromising-tangihanga-protocols-0>

‘Tangihanga in modern times’, Rawinia Higgins, Tangihanga – death customs

<http://www.teara.govt.nz/en/tangihanga-death-customs/page-5>

‘Tangihanga – a dying tradition’

<https://e-tangata.co.nz/reflections/tangihanga-a-dying-tradition/>

*Tikanga Whakaaro: key concepts in Māori culture*, Cleve Barlow

**Taunakitanga: Tikanga ā-Iwi 91763 ī-Tangihanga**

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka whakaahua i tētahi take i tutū ai te puehu i te tukitukinga tikanga.Ka tautohu i ngā tirohanga rerekē o ngā tāngata me ngā rōpū e whai wāhi ana ki te take.*Hei tauira:**Kua whakaritea he pūrongo, he kauhau rānei hei whakaahua i te take o te ī-tangihanga me te tutū ai o te puehu i te tukitukinga tikanga.**Kua tautohu i ngā tirohanga rerekē o ngā tāngata me ngā rōpū e whai wāhi ana ki te ī-tangihanga.*  | Ka whakamārama i ngā pūtake o ngā tirohanga rerekē a ngā tāngata me ngā rōpū e whai wāhi ana ki te take.*Hei tauira:* *Kua whakaritea he pūrongo, he kauhau rānei hei whakaahua i te take o te ī-tangihanga me te tutū ai o te puehu i te tukitukinga tikanga.**Kua whakamārama i ngā pūtake o ngā tirohanga rerekē a ngā tāngata me ngā rōpū e whai wāhi ana ki te ī-tangihanga.*  | Ka tātari i ngā pāpātanga o te tukitukinga tikanga ki te tangata.*Hei tauira:**Kua whakaritea he pūrongo, he kauhau rānei hei whakaahua i te take o te ī-tangihanga me te tutū ai o te puehu i te tukitukinga tikanga.**Kua āta whakamārama i ngā pūtake o ngā tirohanga rerekē a ngā tāngata me ngā rōpū e whai wāhi ana ki te ī-tangihanga.**Kua tātari i ngā pāpātanga o te tukitukinga tikanga ki te tangata mō te kaupapa o te ī-tangihanga.* |